'O sole mio

'O sole mio è na canzona napulitana, scritta da Giovanni Capurro e musecata da Eduardo Di Capua e Alfredo Mazzucchi.

'O prencipio, ncoppe 'e spartite musecale, ce steveno sulamente Capurro e Di Capua comm' autore da canzone. Cu tiemp', però, fuje ricanusciute pure Alfredo Mazzucchi comm'autore de musiche, siccome ca avette l'incarico 'a l'editore e siccome ca facette cocche mudifica piccerella 'a museca origginale.

'O sole mio è una de canzone napulitane cchiù canosciute do munno. 'A cantarono Domenico Modugno, Enrico Caruso, Fernando De Lucia, Josephine Baker, Mario Del Monaco, Bruno Venturini, Mario Lanza, Mario Saccucci, Frank Sinatra, Louis Prima, Tony Martin, Dalida, Claudio Villa, Mina, Massimo Ranieri, Luciano Pavarotti, Josè Carreras, Roberto Lovèra, Bernard Yannotta (dinto film Il pianeta verde 'e Coline Serreau, 1995), Bryan Adams e tant'ata gente.

Addirittura, into 1960, Elvis Presley facette 'a versione ammerecana da canzona: 'a chiamatte It's Now or Never e facette primm' in classifica inte State Aunite d'Amereca ('o 15 de aùsto do 1960) e into Regno Aunito (da 'o 5 'e nuvembre a 'o 30 'e dicembre).

Categurìa:'E canzone napulitane